Russellid alustasid siis ringis nr 7 ja kell 11. Kokku oli näitusel 6 russellit, meile tuttavatest olid siis kohale tulnud Pipi, Olku ja Teele. Kohtunik oli seekord siis Soomest ja Mati. Varsti nägingi, et esimene isane juunior on juba ringis ja meie peame ennast valmis panema. Emilyle näituserihm kaela ja läksimegi ringi. Olime siis järjekorras teised, meie ees oli veel üks emane juunior nimega Jackxellent Daisy Doolittle ja kui ma pärast kataloogist vaatasin, siis oi tal ka sama kenneliga ema Dirtdigger`s nagu Emily isal:). Aga nii me siis seal ootasime, kuni meie järjekord tuli. Ja siis see tuli, meie kord ja kohe paluti Emily lauale tõsta ja kohtunik küsib eesti keeles, kui vana koer on:) ja mina et 12 kuud. Ma kohe ei tea, kuudes on ikka palju parem öelda, tundub, et kui ütled 1 aastane, siis kuidagi vanem kohe:):). Siis võttis kohtunik taskust välja mingi piiksuva asja ning piiksutas seda Emilyle ja mis te arvate, oh seda hüplevat russellit siis. Kohtunik istus siis oma kohale, aga ei hoolinud Emily enam minu kotletist, sest põhiküsimus talle oli, et kuhu kadus piiksuv asi:). Siis kohtunik võttis mõlemad käed välja ja näitas, et hehe pole mul midagi. Vaatasin, et ka tema üks abiline lehvitas seal rosetikestega. Lõpuks saime ka minuti rahulikult seista, et kohtunik saaks kirjelduse teha. Siis palus kohtunik meil tagasi minna ja astusime vapralt teisest koerast mööda ning siis, kui teine koer tegi hammastega naks ja siis ... kes Emilyt tunneb, see kujutab ette, üks suur segadus, mõlemad koerad hauguvad ja tirivad ja peremehed püüavad koeri maha rahustada. Siis palub kohtunik teisel minna ringi kõndima, aga mis Emily püha viha täis, mis tema tuleb mind näksama:):) ... ja tirib ikka edasi ja paar haugatust ka. Siis palub kohtunik meil ringis veel ühe korra kõndida, tegime seda 2 korda järjest, kui ausalt öelda, siis ei tulnud sellest mitte kui midagi välja. Aga siis surub kohtunik mul kätt ja annab pidulikult üle SERT`i. Suured tänud ja lahkume ringist. Oh milline kergendus. Hehe, kirjelduslehelt võib viimasena välja lugeda ... hea karakter, täitsa russell noh:). Ootasin veel näituserihm ümber, et veel ringi minna, kuid kui teised koerad olid ära olnud, nägin ,et abiline tuleb kirjelduslehtedega ja annab üle ka meile punase kollase roseti. Kohtunik olevat öelnud, et rohkem pole vaja ringi tulla ja Emily siis ka TP. Niisiis sai ka natuke showd, eh muidu ongi ju nii igav, aga ei enam ei tahaks:). Ei oska ju sellises olukorras midagi teha, kui koer sõna ei kuula, egas midagi peame rohkem hakkama kuulekust treenima. Järgmine näitus siis veebruari alguses. Näituselehe tõlke panen ka varsti üles, kuid enne pean mõnest sõnast aru saama, äkki Kristi aitab mind:)